to anonüümne 2:48.  Minu huvi Hiina vastu ei tulene kindlasti ühest või teisest Hiina ravikunstist. Kui päris aus olla, siis nood asjad pole mind mitte kunagi huvitanud. Hiinani jõudsin ikkagi läbi geograafia. Lihtsalt tundus huvitav riik ja oligi kõik. Õigemini oli see minu jaoks must riik - täielik infosulg ja  tahtsin teada mida ja kuidas hiinlased ise mõtlevad. Selleks hakkasingi hiina keelt õppima.    Ma ei ole ühegi võitluskunsti, raviteraapia või muu sellisega kunagi tegelenud. See paistab ehk välja ka minu ajaveebist - siin pole viiteid taolistele tegevustele. Hiina on lihtsalt nii suur teema, et kõigega ei suuda tegeleda. Ma ei suuda isegi Hiina poliitikaga tegeleda.    Eestis on ju võitluskunstidega tegelevaid inimesi terve müriaad. Mina sinna ei kuulu. Minust on palju targemaid inimesi ja  eks nemad õpetavad. Ma pigem olen vähepopulaarne ja kirjutan asjadest, mille vastu ma tunnen huvi.